Isteqsiyen i d-yettuɣalen s waṭas.
D acu id tunigin s usideg arakal usliɣ?
Ismal Web iseqdacen asideg arakal ak-d-sutren anida telliḍ akken ak-d-mudden talɣut tesriḍ, neɣ ak-d-sneɣsen akud n unadi.Amedya: ticki tettnadiḍ anda ara teččeḍ di temnaṭ anida telliḍ. Yessefk asmel web ad yizmir ak-id-isteqsi anida telliḍ akken ticki tnudaḍ ɣef awal "pizza", asmel ak-d-yefk tiririt id tesriḍ... ulac talɣut neɣ asekcem n uḍris nniḍen i yettwasran.
Neɣ ma yella tettnadiḍ abrid akken ad tedduḍ ɣer walbaɛd imeḍqan, asmel Web ad iẓeṛ telliḍ, ihi ad s-t-muddeḍ kan aniɣer tebɣiḍ ad truḥeḍ.
Ameẓlu agi d afrayan – Firefox ur ibeṭṭu ara adig inek war tasiregt inek – udiɣ ayagi yettwaxdam s uqadeṛ n tudert inek tusligt. Rnu ɣur-s, am iferdisen akk n Firefox, yettwarna s useqdec n tizeɣt yeldin akken ad nessifus aseqdec ines sɣur isneflayen Web.
Amek iteddu?
Ticki tesseqdaceḍ asmel Web iseqdacen asideg Web, Firefox ak-d-isuter ma tebɣiḍ ad tebḍuḍ adig inek.
Ma yella tqebleḍ, Firefox ad yesdukel talɣut ɣef wagazen n unekcum n war tinelli yellan rrif-ik akked tansa IP n uselkim inek. Ihi Firefox ad yazen talɣut agi ɣer usaǧǧaw n umeẓlu n usideg arakal amezwer, Google Location Services, akken ad iwali anida asideg inek. Aktazal agi n usideg ad tettwabḍu akked usmel id tt-id-yessutren.
Ma yella ur teqbileḍ ara, Firefox ur ixeddem kra.
Amek tella tseddi n isidigen?
Tiseddi tettbeddil s waṭas seg umdiq ɛer wayeḍ. Di kra n imedqan, isaǧǧawen nneɣ n umeẓlu zemren aɣ-d-mudden asideg s kra imitren kan s lqeṛb. Di kra n temnadin nniḍen, ayagi yezmer ad yili ugar n waya. Akk isidigen id d-ttmuddun isaǧǧawen nneɣ n umezlu d aktazal kan, u nekkni ur neṭṭaman ara tiseddi n usideg id d-tt-muddun. Ma ulac aɣilif, ur seqdac ara talɣut agi deg umnaḍ n utrab. Ili-k kan d uṛzin di tikli yinek.
Anta talɣut yettwaznen, u aniɣeṛ? Amek tettwammesten tudert inu tuligt?
Tudert inek tusligt d azal meqqren ɣur-neɣ, u Firefox werǧin ad yebḍu asideg inek war tasiregt inek. Ticki terziḍ ɣer usebter id d-yessuturen talɣut inek, Firefox ak-d-yessuter send beṭṭu n telɣut inek akken usmel web id d-yessutren neɣ isaǧǧawen n umeẓlu wis kraḍ
S wudem amezwer, Firefox ad iseqdec Google Location Services akken ad d-yaf asideg inek s tuzna n:
- Tansa IP n uselkim inek,
- talɣut ɣef wagazen n unekcum n war tinelli iqeṛben, akked
- asulay agacuṛan, yefka-t Google, u win ara yezrin yal 2 n dduṛtat.
Ddu ɣer tsertit n tbaḍnit n Firefox akken ad twaliḍ aglam leqqayen ɣef isefka i d-yegmer, i yesseqdec Firefox.
Google Location Services yettara-d aktazal n usideg arakal (amedya. tarrut akked tazegrart). Ddu ɣer tsertit n tbaḍnit n usideg arakal n Google akken ad twaliḍ aglam leqqayen ɣef isefka i d-yegmer, i yesseqdec Google.
Talɣut tattwazen s useqdec n tuqqna tawgelhant akken ad temmesten tudert inek tabaḍnit. Ticki Firefox yebbi-d talɣut inek n usideg, ad tt-imudd i wesmel web id tt-id-yessutren.Isem, tansa n usmel web, akked inagan n tuqqna weṛǧin ad ttwabḍun akked Google Location Services.
Mozilla neɣ Google ur seqdacen ara talɣut id d-yegmer Google Location Services akken ad k(isulu neɣ ad k-ismiccew.
Ayen icudden ɣef telɣut n wamek asmel web amsuter iseqdac talɣut inek n usideg, ddu ma ulac aɣilif ɣer tsertit tabaḍnit n usmel web.
Ugar n telɣut ɣef tbaḍnit, tzemred daɣen ad teɣreḍ :
Yella win i yisfuɣulen di tunigin inu?
Ala. Firefox ur issutur ara asideg arama asmel web yessuter-it-id, udiɣ ur ibeṭṭu ara talɣut agi ara aseqdac yeqbel. Firefox ur k-isfuɣul ara udiɣ ur yesseklas ara asideg inek ticki tettinigeḍ.
Amek ara sfesxeɣ tasiregt i muddeɣ yakan i usmel?
MA tmuddeḍ i Firefox tasiregt akken ad immel asideg inek i usmel sakin tbedled ṛṛay, tzemreḍ ad tekkseḍ tasiregt agi. Hata wamek:
- Ddu ɣer usmel i mumi ternid tasiregt
- Ddu ɣer umuɣ Ifecka, sakin fren Talɣut qef usebter
- Sfre iccer tisirag
- Fren aɣewwaṛ i Bḍu asideg
Amek ad kkseɣ i lebda tamahilt n usideg arakal?
Tunigin s usudeg arakal usliɣ d tamahilt ad d-yessuturen yal tikelt tasiregt inek (s wudem amezwer) di Firefox. Ma tebɣiḍ ad tekkseḍ akk armad n tmahilt agi i lebda, ḍfaṛ tinaḍin agi:
- Deg ufeggag n tensa, sekcem
about:config
- Aru
geo.enabled
- Sit snat n tikal ɣef usmenyif geo.enabled
- Tamahilt n usideg arakal ur yermid ara tura
Amek ad rnuɣ asefrek n usideg arakal deg usmel inu web?
Imeẓla yinek zemren ad sferken asideg arakal suseqdec n tinadin yellan deg Ammas n Mozilla i yisneflayen.
Ay ay ay! Teḍra-d tuccḍa makken nettaɛraḍ ad d-naf asideg inek.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn taq_Latn ban_Latn kab_Latn kab_Latn kab_Latn kab_Latn kab_Latn